લગ્ન પછી થોડા સમય સુધી તો બધું બરાબર હતું પણ પછી તેમના સાસરીયાંએ અનુરાધાને હેરાન કરવાનું શરૂ કર્યું. સાસુ અને નણંદે ઝઘડવાનું અને માર-પીટ કરવાનું શરૂ કરી દીધું. સાસરીયા ઘરનું બધું જ કામ અનુરાધા પાસે જ કરાવતા હતા. અનુરાધાને સવારે 4 વાગ્યે ઉઠવું પડતું અને ઘરનું બધું જ કામ કરવું પડતું. સાસરીયા કોઈપણ કામમાં કોઈપણ જાતની મદદ કરતા નહીં. તેના બદલે તેઓ અનુરાધાને ટોણા મારતા અને જાણી જોઈને પરેશાન કરતા. પતિ તરફથી પણ અનુરાધાને કોઈ મદદ મળતી નહીં. તેમ છતાં તેમણે બધું સહન કર્યું. અનુરાધા માટે તે દિવસ અસહ્ય બની ગયો જ્યારે તેમને જાણ થઈ કે તેમના પતિને અન્ય મહિલા સાથે સંબંધો છે. જ્યારે અનુરાધાએ તેના પતિને આ સંબંધ વિશે સવાલ કર્યા તો તેમને તેમના સાસરીયાએ બંને બાળકો સાથે ઘરમાંથી કાઢી મૂક્યા.